**תלמידי עמל לא שותקים**

**אלימות מינית - אין קבלה ואין מחילה**

**פעילות עם תלמידים - נקודות להתייחסות.**

רציונאל- מפגש סביב נושא האונס שהתרחש בקיץ האחרון באילת, יכול לזמן קושי אישי למורים אשר אמורים להנחות אותו. הסוגיה טעונה מאד ומורכבת. הפער בין החשיבות החינוכית של הנושא מול הקשיים העלולים להתלוות לעיסוק בו עם התלמידים הביא אותנו להעלות על הכתב מספר דגשים שאנחנו מקוים שיעזרו למחנכים במשימתם .

1. כדאי לבדוק באיזו מידה מתאים למורה להעביר את המפגש, ולתת אפשרות עם אמפטיה למורים שמתקשים להעביר את הנושא לאנשים אחרים בצוות. ניתן להציע שאת המפגש יעבירו יחד 2 מורים (גבר ואשה).
2. אלימות מינית היא נושא טעון מאד, ויש לקחת בחשבון שהוא יכול לעורר אצל תלמידים שונים תגובות שונות. יתכן שבין התלמידים ישנם כאלה שנפגעו בעבר באופן כשלהו, והדבר מעלה זיכרונות או טראומות לא מעובדות.
3. פגיעות מיניות מתרחשות גם כלפי בנים. גם כאן יכולה להיות תגובה של משתתפים כלפי הנושא.
4. כמנחים של מפגש כזה, עלינו לקחת בחשבון שתהיינה אמירות שונות מצד המשתתפים שלעיתים קשה למנחה לקבל אותן לדוגמא:

"בנות הרבה פעמים מזמינות על עצמן אונס" .

" איפה האחריות של הבנות?"

"אם היא השתכרה, אז בטח שהיא הסתכנה."

"החברות שלה לא שמרו עליה מספיק."

"לפעמים בנים מבינים דברים באופן אחר מבנות"

"הם הבינו שהיא מעוניינת, אז במה הם אשמים?"

"בנים לפעמים מתבלבלים, זה לא אומר שהם אנסים."

מול אמירות מסוג זה, כדאי ראשית לתת למשתתפים להגיב , ואחר כך להתייחס אליהם כמחנכים ומנחים.

1. כדאי "לנשום עמוק" , לשמור על איפוק ובמקביל לא לוותר על עמדות חינוכיות ברורות של שמירת החוק, כבוד לאדם אחר, שמירת המרחב האישי של כל אחד גם במצב אינטימי שבו עלולה להות אי הבנה של צד אחד ויש צורך תמידי לבדוק ולהיות בטוח בכוונות הצד השני.
2. לכולנו אחריות אישית על מעשינו.
3. אנחנו "לא חוקרים" ולא מאשימים ולא שופטים. אנחנו דנים בסוגיות ערכיות ומוסריות כדי שנחיה בחברה שמכבדת את החברים בה, שמגנה עליהם ומאפשרת להם לחוש בטחון.
4. דיון כזה מזמן דיון מה תפקידנו כאזרחים בחברה הישראלית מטרתה חשובה ביותר ל היא לשאול את עצמנו : מה התפקיד שלנו בחברה בה אנו חיים? כיצד נשפיע על הדברים ?

חשוב לדעת ולציין בתום המפגש.

בישראל פועלים 9 מרכזי סיוע לנפגעות ולנפגעי תקיפה מינית, אשר מעניקים סיוע חינם לנשים וגברים שעברו פגיעות מיניות וזקוקים להקשבה, ייעוץ, ליווי ותמיכה. קווי החירום של מרכזי הסיוע מופעלים על ידי מאות מתנדבות ומתנדבים ברחבי הארץ, ופעילים 24 שעות ביממה, 7 ימים בשבוע.

לאחר הפגיעה המינית ייתכן ותחווי/ה מספר תופעות שכיחות אשר יכולות להופיע מיד לאחר הפגיעה, אך גם שנים אחריה. בין התופעות: אי-שקט, נדודי שינה, תמונות חוזרות של האירוע, מחשבות טורדניות, עצבנות ומתח, ירידה בתיאבון, רגשות אשם, חוסר ריכוז, קשיים בזיכרון ובושה.

חשוב לנו שתדע/י שאת/ה לא לבד - בכל שלב עומד לרשותך קו הסיוע לנפגעות ונפגעי תקיפה מינית. מתנדבות/ים מנוסות/ים, הזמינות/ים 24 שעות ביממה, יקשיבו לך ויעניקו תמיכה רגשית תוך שמירה על סודיות ופרטיות.

אנשי הצוותים החינוכיים בכלל ויועצות בית הספר והמחנכים עומדים לרשותכם ולעזרתכם בכל זמן.

ורד סנדק שאול וייגרט

מנהלת תחום ייעוץ מנהל התחום הערכי- חברתי

**קווי הסיוע לנפגעות ולנפגעי תקיפה מינית:**

1202: קו סיוע לנפגעות תקיפה מינית

1203: קו סיוע לנפגעי תקיפה מינית

04-6566813: קו סיוע לנפגעות אלימות ותקיפה מינית בחברה הערבית

02-6730002: קו סיוע לנשים ונערות דתיות נפגעות תקיפה מינית

**משטרה** – מוקד 100

**מד"א – מגן דוד אדום** – חייג 101

**מכבי אש** – לחייג 102

**מוקד 118** – משרד הרווחה – מספק מידע טלפוני ראשוני במקרי חירום והכוונה לשירותים המתאימים

**מוקד 105** – המטה הלאומי להגנה על ילדים ברשת

**אל"י האגודה להגנת הילד מפני התעללות פיזית, מינית ורגשית**

כתובת: אבן גבירול 14, תל אביב 64077

טל:03-6091920

**קו מצוקה – לקבלת פניות לדיווח על ילדים שעוברים התעללות**

1-800-22-3966 דוא"ל:hotline@eli.org.il

**ער"ן – עזרה ראשונה נפשית:**

1201 לכל שירותי ער"ן 24 – שעות ביממה דואל:info@eran.org.il

עזרה מקוונת דרך icq שמספרו:12010 כל יום בין השעות 18.00 – 24.00

צ'ט : כניסה http://www.eran.org.il/?CategoryID=194&ArticleID=713

כל יום 16.00 – 24.00

**קו סיוע לנשים בתעשיית המין**

הקו פועל 24 שעות ביממה 1-800-200-690

**פסגות שירותי חירום פסיכיאטריים**

(24 שעות ביממה), פרטי

טל: 03-5288171

פקס:02-6235215

אימייל:hillel1@inter.net.il

**מכון טריאסט – שריג** מפעיל קו טלפוני למצבי משבר

יחידה להתערבות במשבר, הנותנת מענה פסיכולוגי ופסיכיאטרי מהיר למבוגרים וילדים

רח' מבצע קדש 23א', תל אביב

היחידה למצבי משבר:055-317899

טל: 03-6483102

פקס: 03-6472499

אימייל:triest-sarig@hotmail.co.il

**קו חירום לנשים במצוקה** שייך לארגון "לא" נשים

1-800-353-300 09-9505720

ילדים ונוער 09-9518927

פועלים 24 שעות ביממה. בימים א-ה, בשעות 13-18,

ניתן לקבל גם עזרה בשפה הרוסית.

דואל:contact@no2violence.co.il

**הקו הפתוח – נותן מענה לשאלות בנושא איידס ומחלות מין**

ימים א' – ד' בשעות 20:00 – 22:00 טל: 03-5613300, 5613000

טל:03-6492470

**-קו סיוע לגברים ולנערים דתיים נפגעי תקיפה מינית** 02-5328000